Մեր պետության համար անվտանգության առաջնահերթ խնդրի լուծումը հենվեց բազմամակարդակ համակարգի վրա: Մի կողմից խորանում էր հայ-ռուսական ռազմական համագործակցությունը, ակտիվանում հարաբերությունները ՀԱՊԿ շրանակներում, միաժամանակ ընդլայնվում էին կապերը ՆՍՏՕ-ի հետ` թե Հայաստան-ԱՄՆ, և թե Հայստան-Եվրամիություն ուղղություններով: Երկկողմ հարաբերությունների մակարդակում պետք է նշել հայ-ամերիկյան և հայ-հունական ռազմական համագործակցությունը: Հայաստանի և Վրաստանի միջև կնքված երկկողմ համաձայնագրերը հանդիսանում են տարածաշրջանի կայունության կարևոր բաղադրիչներից: Նախագահ Ռոբերտ Քոչարյանը բարձր էր գնահատում նաև հարևան Իրանի հետ բարեկամական հարաբերությունները ազգային անվտանգության բազմակողմ ապահովման գործում: